Lekgetho Makola, ’n leier in die kunste met baie jare se ervaring in verskillende rolle, is as die nuwe uitvoerende hoof van die Javett-kunstesentrum by die Universiteit van Pretoria aangestel. Hy neem die leisels op 1 Februarie oor.
In 2012 was Makola die medestigter van Kali TV in Washington DC en in 2016 het hy die Brand New Africa-stigting begin. Hy is ook ’n stigterslid van die virtuele kontinentale netwerk van opleidingsentrums vir fotografie in Afrika.
Makola se loopbaan het met studie in die visuele kunste aan die Durban-instituut vir Tegnologie begin waarna hy ’n meestersgraad in visuele kuns aan die Howard-Universiteit in Washington verwerf het.